孫晉_(天啓進士)

孫晉 ， 字明卿 ， 號魯山 ， 南直隸安慶府桐城人 。 明朝政治人物 。 少孤 ， 爲童子時即受知於同邑左光斗 ， 妻以兄女 。 天啓五年 （ 1625年 ） 登丁未科進士 ， 初爲南樂縣知縣 ， 歴政三載 ， 政績卓著 ， 調繁滑縣 ， 擢授工科給事中 ， 首劾權相溫體仁 ， 被謫 。 體仁敗 ， 復起爲給諫 。 累遷大理寺卿 ， 特疏出劉宗周 、 金光辰於獄 ， 薦史可法於吏部 。 總兵黃得功被逮 ， 疏請釋之 ， 得出鎮鳳陽 。 尋以兵部侍郞總督宣大 ， 越二年以疾乞歸 。 甲申京師陷 ， 馬士英擁立福王 ， 視孫晉爲東林黨魁 ， 迺倉皇奉母 ， 避居浙江仙居 ， 因自號餘庵 ， 又曰遯翁 。 築室龍眠山 ， 率子弟讀書其中 。 年六十八卒 。 刊有 《 東甌 》 、 《 黃山 》 、 《 廬山 》 、 《 曹溪 》 、 《 南嶽 》 諸集 ， 居家事母汪太淑人以孝 ， 教子若孫以嚴 。 子孫中麟 、 孫中彖 ， 一爲順治甲午舉人 ， 一爲順治乙未進士 。 里人稱爲孝節先生 。